Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του παραρτήματος ΧΙ (Υπηρεσίες τηλεπικοινωνιών) και του πρωτοκόλλου 37 της συμφωνίας ΕΟΧ - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Για την εξασφάλιση της απαιτούμενης ασφάλειας δικαίου και ομοιογένειας, η Μικτή Επιτροπή ΕΟΧ οφείλει να ενσωματώνει όλη τη σχετική κοινοτική νομοθεσία στη συμφωνία ΕΟΧ το συντομότερο δυνατό μετά τη θέσπισή της.

2. Η Μικτή Επιτροπή ΕΟΧ πρέπει, συνεπώς, να θεσπίσει τη συνημμένη απόφαση για την τροποποίηση του παραρτήματος ΧΙ της συμφωνίας ΕΟΧ, με την προσθήκη του κεκτημένου που Υπηρεσίες τηλεπικοινωνιών πρόσφατα στον τομέα των μεταφορών. Η απόφαση αφορά τις ακόλουθες πράξεις:

32002 D 0627: Απόφαση της Επιτροπής 2002/627/EΚ της 29ης Ιουλίου 2002, σχετικά με τη σύσταση της ομάδας των ευρωπαϊκών ρυθμιστικών αρχών για δίκτυα και υπηρεσίες ηλεκτρονικών επικοινωνιών.

3. Το πρωτόκολλο 37 της συμφωνίας ΕΟΧ πρέπει να επεκταθεί ώστε να συμπεριλάβει την ομάδα των ευρωπαϊκών ρυθμιστικών αρχών για δίκτυα και υπηρεσίες ηλεκτρονικών επικοινωνιών που συστάθηκε βάσει της απόφασης 2002/627/ΕΚ και το παράρτημα XI πρέπει να τροποποιηθεί ώστε να προσδιοριστούν οι διαδικασίες σύνδεσης με την εν λόγω ομάδα.

4. Σύμφωνα με το άρθρο 1 παράγραφος 3 στοιχείο α) του κανονισμού (ΕΚ) 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον ΕΟΧ, το Συμβούλιο καθορίζει τη θέση της Κοινότητας ενόψει αποφάσεων με αντικείμενο την επέκταση πράξης του κοινοτικού δικαίου, μέσω εισαγωγής σημαντικών τροποποιήσεων.

5. Το σχέδιο απόφασης της Μικτής Επιτροπής του ΕΟΧ υποβάλλεται προς έγκριση στο Συμβούλιο. Η Επιτροπή ελπίζει ότι, τον Ιανουάριο του 2004, θα είναι σε θέση να παρουσιάσει τη θέση της Κοινότητας στη Μικτή Επιτροπή του ΕΟΧ.

Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του παραρτήματος ΧΙ (Υπηρεσίες τηλεπικοινωνιών) και του πρωτοκόλλου 37 της συμφωνίας ΕΟΧ

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως, τα άρθρα 98 και 101,

Εκτιμώντας τα εξής:

(1) Το παράρτημα ΧI της συμφωνίας τροποποιήθηκε με την απόφαση αριθ. .../... της Μικτής Επιτροπής του ΕΟΧ της .... [1]

[1] ΕΕ L ...

(2) Το πρωτόκολλο 37 της συμφωνίας τροποποιήθηκε με την απόφαση αριθ. .../... της Μικτής Επιτροπής του ΕΟΧ, της ... [2].

[2] ΕΕ L ...

(3) Η απόφαση 2002/627/EΚ της Επιτροπής, της 29ης Ιουλίου 2002, σχετικά με τη σύσταση της ομάδας των ευρωπαϊκών ρυθμιστικών αρχών για δίκτυα και υπηρεσίες ηλεκτρονικών επικοινωνιών [3] πρέπει να ενσωματωθεί στη συμφωνία.

[3] EE L 200, 30.7.2002, σ. 38

(4) Με στόχο την ορθή λειτουργία της συμφωνίας, το πρωτόκολλο 37 της συμφωνίας πρέπει να επεκταθεί ώστε να συμπεριλάβει την ομάδα των ευρωπαϊκών ρυθμιστικών αρχών για δίκτυα και υπηρεσίες ηλεκτρονικών επικοινωνιών που συστάθηκε βάσει της απόφασης 2002/627/ΕΚ και το παράρτημα XI πρέπει να τροποποιηθεί ώστε να προσδιοριστούν οι διαδικασίες σύνδεσης με την εν λόγω ομάδα.

ΑΠΟΦΑΣΙΖΕΙ:

Άρθρο 1

1. Μετά το σημείο 5γζ (Οδηγία 2002/622/ΕΚ της Επιτροπής) του παραρτήματος ΧI της συμφωνίας, παρεμβάλλεται το ακόλουθο σημείο:

«5γη. 32002 D 0627: Οδηγία 2002/627/EΚ της Επιτροπής της 29ης Ιουλίου 2002, σχετικά με τη σύσταση της ομάδας των ευρωπαϊκών ρυθμιστικών αρχών για δίκτυα και υπηρεσίες ηλεκτρονικών επικοινωνιών (ΕΕ L 200, της 30.7.2002, σ. 38).

Διαδικασίες σύνδεσης του Λιχτενστάιν, της Ισλανδίας και της Νορβηγίας σύμφωνα με το άρθρο 101 της παρούσας συμφωνίας:

Κάθε χώρα-μέλος της ΕΖΕΣ, δύναται, σύμφωνα με το άρθρο 4(1) της απόφασης 2002/627/ΕΚ της Επιτροπής, να διορίζει άτομα για να συμμετέχουν ως παρατηρητές στις συναντήσεις της ομάδας των ευρωπαϊκών ρυθμιστικών αρχών για δίκτυα και υπηρεσίες ηλεκτρονικών επικοινωνιών.

Η Επιτροπή της ΕΚ ενημερώνει σε εύθετο χρόνο τους συμμετέχοντες για τις ημερομηνίες συνεδρίασης της ομάδας και τους διαβιβάζει τα κατάλληλα έγγραφα.»

2. Το ακόλουθο σημείο παρεμβάλλεται στο πρωτόκολλο 37 (που περιέχει τον κατάλογο που προβλέπεται στο άρθρο 101) της συμφωνίας:

« '17. Η ομάδα των ευρωπαϊκών ρυθμιστικών αρχών για δίκτυα και υπηρεσίες ηλεκτρονικών επικοινωνιών (απόφαση 2002/627/ΕΚ της Επιτροπής)».

Άρθρο 2

Τα κείμενα της απόφασης 2002/627/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση αρχίζει να ισχύει στις [...], υπό την προϋπόθεση ότι έχουν πραγματοποιηθεί προς τη Μικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας [4].

[4] Δεν αναφέρονται συνταγματικές απαιτήσεις. [Αναφέρονται συνταγματικές απαιτήσεις].

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, [...]

Για τη Μικτή Επιτροπή του ΕΟΧ

Ο Πρόεδρος

Οι Γραμματείς της Μικτής Επιτροπής του ΕΟΧ